
Për delegimin e autoritetit, për miratimin e pagesave të shtesës për orë pune mbi kohën normale të punës, për punonjësit e policisë së shtetit

Në mbështetje të pikës 4 të nenit 102 të Kushtetutës, të neneve 27-33 të ligjit nr.8485, datë 12.5.1999 “Kodi i Procedurave Administrative”, të ndryshuar, të pikës 2/c të nenit 7 të ligjit nr.9749, datë 4.6.2007 “Për Policinë e Shtetit”, si dhe të vendimit të Këshillit të Ministrave nr.591, datë 23.7.2010 “Për disiplinimin e përdorimit të fondeve buxhetore”, të ndryshuar,

Urdhëroj:

1. Delegimin Drejtorit të Përgjithshëm të Policisë së Shtetit të autoritetit për miratimin e pagesave të shtesës për orë pune mbi kohën normale të punës, për punonjësit e Policisë së Shtetit.
2. Ngarkohet Drejtori i Përgjithshëm i Policisë së Shtetit me zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

